Maudhui: Wanariadha wa Tanzania wakishiriki mazoezi

Swali ambalo kila Mtanzania anajiuliza: je mwaka huu wawakilishi wa taifa hilo watasafari kama watalii warudi nyumbani mikono mitupu kama  ilivyofanyika katika michezo ya Jumuiya ya Madola ya mwaka wa 2010 na 2014?

Waziri anayehusika na michezo Harrison Mwakyembe anasema haiwezekani tena Tanzania iambulie patupu mjini Gold Coast.

"Watanzania tuna hasira kukosa medali hata moja michezo iliyopita, kwa hiyo nawahakikishia nyote mwaka huu hatutakosa medali kama mbili ama tatu hivi,'' anasema Mwakyembe katika mazungumzo yake na BBC Swahili mkoani Dodoma.

"Hata miaka ambayo tulipokua tunashinda medali, dhahabu moja na zingine mbili ama tatu zilikua zatosha. Kama ni maandalizi tuko sawa kabisa kwani wanamichezo wetu hasa wanariadha wameshiriki mashindano mbali mbali ya kimataifa.''

Kufikia sasa Tanzania imezoa jumla ya medali 21 katika michezo ya Jumuiya ya Madola. Wameshinda dhahabu sita, fedha sita na shaba tisa.

Bw Mwakyembe

Mwaka wa 1982 huko Brisbane, Australia, ndiyo Tanzania ilinawiri zaidi kwenye michezo hii ilipomaliza katika nafasi ya 12 na dhahabu moja fedha mbili na shaba mbili.

Gidamis Shahanga ndiye aliyeipatia Tanzania dhahabu hiyo moja aliposhinda mbio za mita elfu kumi.

Zakaria Barie (mbio za mita elfu kumi) na Juma Ikangaa (mbio za marathon) waliipatia Tanzania medali za fedha na za shaba zikapatikana kupitia mrushaji mkuki Zakayo Malekwa na bondia Willy Isangura uzani wa heavy.

"Kwa kweli miaka ya sabuini na themanini tulikua juu sana, wanariadha kama Gidamis Shihanga, Juma Ikangaa  na Filbert Bayi walituweka juu,'' anasema waziri.

"Tumepitia milima na mabonde lakini sasa Tanzania tunarudi kwa sababu tumehakikisha michezo ya  shule za msingi na sekondari tunaipa umuhimu wake. Hapo ndio kuna vipaji.'' 

Waziri anasema atatilia maanani sana mchezo wa ndondi mwaka huu kwa sababu ni mchezo ambao umeiletea Tanzania sifa kubwa. Miongoni mwa mabondia ambao wameiweka Tanzani juu ni Emmanuel Mlundwa, marehemu Titus Simba, Willy Isangura na Habibu...\nMaudhui yaliyotangulia yanaweza kufupishwa kama ifuatavyo:
Tanzania itawakilishwa kwenye michezo ya riadha, ndondi, kuogelea na tenisi ya meza katika mashindano ya Jumuiya ya Madola yatakayofanyika mjini Gold Coast, Australia, kuanzia Aprili tarehe 4-15.